stanford-oval/wikipedia huggingface dataset:
Aymen Zidane
Ura

Zidane aloitti uransa Stade Tunisienissa, jossa hän oli pitkään Hassen Bejaouin ja Wissem Naoualin varamaalivahtina. Kaudella 2008–2009 Naoualin siirtyessä US Monastiriin sai Zidane ykkösmaalivahdin roolin. Hän kuitenkin siirtyi kauden lopussa Gafsaan.
Askolan Juornaankylän työväentalo

| Askolan Juornaankylän työväentalo |
| --- | --- |
 Askolan Juornaan Työväenyhdistyksen työväentalo vuonna 1910.
Sijainti:  Askola, Juornaankylä
Rakennustyyppi:  työväentalo
Valmistumisvuosi:  1909
Purkuvuosi:  myyty 1945
Rakennuttaja:  Askolan Juornaankylän työväenyhdistys
Runkorakenne:  puu
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Askolan Juornaankylän työväentalo oli Askolan kunnassa Juornaankylässä sijainnut työväentalo.
Historiaa

Askolan Juornaankylän työväenyhdistys perustettiin vuonna 1907. Toiminta oli alusta alkaen vilkasta, ja oman talon saaminen koettiin tärkeäksi. Yhdistys hankki huutokaupasta Kärpäsen talon päärakennuksen, joka siirrettiin yhdistyksen vuokraamalle tontille. Talo saatiin käyttökuntoon syksyllä 1909. Työväentalo oli 1930-luvun lopulla kuitenkin käytössä päässyt niin huonoon kuntoon, että siellä ei saanut enää kokoontua. Kirkonseudun yhdistyksen käyttämättömänä ollut talo ostettiin oman talon rakennustarpeiksi, mutta yhdistyksen voimat eivät talon kunnostukseen enää riittäneet. Talo myytiin huutokaupalla vuonna 1945, ja yhdistys alkoi käyttää vuokratiloja.
Uuden talon rakentamista varten vuokrattiin tontti Korkeentöyrän mäeltä. Talohankkeesta luovuttiin, ja tontille rakennettiin tanssilava vuonna 1948. Tanssitoiminta kävi kannattamattomaksi ja lava myytiin vuonna 1956. Työväenyhdistyksen toimintakin sammui 1950-luvun lopulla.
Askolan Monninkylän työväentalo

| Askolan Monninkylän työväentalo |
| --- | --- |
Sijainti:  Askola, Monninkylä
Rakennustyyppi:  työväentalo
Valmistumisvuosi:  1909
Purkuvuosi:  myyty 1974 tai 1975
Rakennuttaja:  Askolan Monninkylän työväenyhdistys
Runkorakenne:  puu
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Askolan Monninkylän työväentalo oli Askolan kunnassa Monninkylässä sijainnut työväentalo.
Historiaa

Askolan Monninkylän työväenyhdistys perustettiin vuonna 1905. Työväentalo valmistui vuonna 1909. Aluksi yhdistyksellä oli noin 40 jäsentä, mutta vuonna 1910 vain 10 maksavaa jäsentä. Vielä 1930-luvulla taloa pystyttiin yhdistyksen omin voimin kunnostamaan. Työväenyhdistyksen toiminta elpyi vuonna 1960. Silloin vanha työväentalo korjattiin, ja uudistuneen talon vihkiäisjuhlia vietettiin marraskuussa. Kesällä 1961 työväentalolla aloitti Askolan ensimmäinen elokuvateatteri Kino Toivola. Sen toiminta jatkui vuoteen 1968 saakka. Työväenyhdistys joutui taloudellisiin vaikeuksiin ja oli jopa konkurssiuhan alainen vuonna 1971. Työväentalo myytiin vuonna 1974 tai 1975.
Asteroideae

| Asteroideae |
| --- | --- |
 Isopäivänsilmä (Heliopsis helianthoides)
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Asterales
Heimo::  Asterikasvit Asteraceae
Alaheimo::  Asteroideae  Lindl.
Infobox OKNimi-testi OK: 
Asteroideae on alaheimo asterikasvien heimossa, joka voidaan jakaa 16 alaheimoon. Niistä Asteroideae on pääryhmä ja nuorin; evoluutiopuussa sitä lähimpänä ovat oman alaheimonsa muodostava suku Corymbium ja alaheimo Cichorioideae (aiemmin sikurikasvien heimo). Alaheimo jaetaan 22 tribukseen ja edelleen yli 1130 sukuun, joiden lajeja esiintyy maailmanlaajuisesti. Lajimäärältään suurimmat suvut ovat villakot (Senecio), nappiolkikukat (Helichrysum), marunat (Artemisia), Baccharis, mikaniat (Mikania), helosäteet (Verbesina), valkolatvat (Ageratina), rusokit (Bidens), steviat (Stevia), sauramot (Anthemis), kallioiset (Erigeron), Pentacalia ja koruasterit (Aster).
Pohjoismaissa kasvavat alaheimon kasvit ovat maitiaisnesteettömiä ruohoja (lukuun ottamatta puolipensaaksi kasvavaa aaprottimarunaa), joilla lehdet kasvavat kierteisesti. Mykerökukinnossa kukat ovat erilaistuneet kielimäisiin laitakukkiin ja torvimaisiin kehräkukkiin tai kielikukat ovat surkastuneet.
Arturo Toscanini

Arturo Toscanini vuonna 1908.
Arturo Toscanini (25. maaliskuuta 1867 Parma, Italia – 16. tammikuuta 1957 New York) oli yksi 1900-luvun kuuluisimmista kapellimestareista. Hänen vaikutuksensa erityisesti kotimaassaan oli valtava: hän uudisti oopperakäytäntöjä ja johti useiden tunnettujen teosten kantaesityksiä, muun muassa Puccinin La Bohèmen, Lännen tytön ja Turandot’n.
Toscanini toimi musiikillisena johtajana ensin Torinon Teatro Regiossa (1895–1898) ja Milanon La Scalassa (1898–1903). Metropolitanissa Toscanini johti vuosien 1908–1915 aikana yli 300 näytöstä tuoden ohjelmistoon muun muassa Wagneria ja Musorgskin Boris Godunovin. Riitaannuttuaan taiteellisten erimielisyyksien vuoksi oopperan johtajan kanssa Toscanini palasi La Scalan taiteelliseksi johtajaksi (1920–1929).
Jouduttuaan Italiassa fasistien hampaisiin Toscanini muutti vuonna 1931 Yhdysvaltoihin, jossa hänestä tuli ensimmäinen kapellimestari, joka otti työssään käyttöön uudet tekniset innovaatiot – radion, gramofonin ja television. Pääasiallisen elämäntyönsä hän teki NBC:n orkesterin parissa. Hänen tyylinsä oli räiskyvä ja sotilaallinen. Toscaninin ansioksi luetaan myös uuden hengen puhaltaminen moniin kauan esittämättä maanneisiin teoksiin. Kapellimestarille oli kunnia-asia pyrkiä esittämään teos sellaisena, kuin säveltäjä oli sen kuultavaksi tarkoittanut. Toscanini korjasikin paljon nuottikirjoituksen painoasua ja tempomerkintöjä. Musiikillisen kunnianhimon hintana olivat jatkuvat konfliktit soittajien ja konserttijärjestäjien kanssa. Toscanini oli tunnettu tavastaan vetäytyä harjoitushuoneeseensa murjottamaan, jos koki ettei saa tahtoaan läpi taiteellisissa kysymyksissä.
Toscanini nimitettiin Italian elinikäiseksi senaattoriksi 5. joulukuuta 1949, mutta hän kieltäytyi. Kapellimestari kuoli New Yorkissa 89-vuotiaana vuonna 1957. Hänet haudattiin Cimitero Monumentaleen Milanoon.
Toscaninin levytyksistä tunnetuimpia ovat Verdin La Traviata, Otello ja Falstaff.
Kirjoja Toscaninista

Toscanini, Harvey Sachs (Da Capo Press, 1978), elämäkerta
Reflections on Toscanini, Harvey Sachs (Prima Publishing, 1993)
The Letters of Arturo Toscanini, toim. Harvey Sachs (Knopf, 2003)
This Was Toscanini, Samuel Antek ja Robert Hupka (Vanguard Press, 1963, o.p.)
Arturo Toscanini: The NBC Years, Mortimer H. Frank (Amadeus Press, 2002)
Aiheesta muualla

Wikimedia Commonsissa on kuvia tai muita tiedostoja aiheesta .
YLE:n Musiikin mestarit -sarjan jakso Toscaninista musiikkinäytteineen (Arkistoitu – Internet Archive)
Artux

| Artux (kiin>  阿图什市, Ātúshí Shì) uiguuriksi ئاتۇش شەھىرى, Atush Shehiri |
| --- | --- |
 Artuxin sijainti (punaisella) Kizilsun kirgiisien autonomisessa prefektuurissa (keltaisella) Sinkiangissa
 Artux
 Koordinaatit: 39°42′00″N, 76°09′16″E 
Valtio:  Kiina
Autonominen alue:  Sinkiang
Autonominen prefektuuri:  Kizilsun kirgiisien autonominen prefektuuri
Hallinto:  
 – Hallinnon tyyppi:  Piirikuntatason kaupunki
Pinta-ala:  
 – Kokonaispinta-ala:  15 698 km²
Väkiluku (2010):  240 368
Aikavyöhyke:  UTC+8
Postinumero:  845350
Suuntanumero(t):  0908
Rekisterikilpi:  新P
 
 www.xjats.gov.cn 
Infobox OKVirheellinen NIMI-arvo: 
Artux (kiin. 阿图什市, Ātúshí Shì, uiguuriksi ئاتۇش شەھىرى, Atush Shehiri) on piirikuntatason kaupunki Sinkiangin uiguurien autonomisella alueella Kiinassa. Se on Kizilsun kirgiisien autonomisen prefektuurin päähallintopaikka. Kaupungin pinta-ala on 15 698 nellökilometriä ja väkiluku 240 368 (2010). Kaupungin keskusta sijaitsee linnuntietä noin 1055 kilometriä autonomisen alueen pääkaupunki Ürümqistä lounaaseen.
Väestö

Vuoden 2014 lopussa kaupungissa asui 271 000 henkilöä, josta oli 216 600 uiguuria (80%), 30 500 kirgiisiä (11,3%), 23 100 han-kiinalaista (8,5%), ja muita vähemistökansoja (0,3%).
Galleria

Mausoleumi Artuxissa.
Asha Gigi

Asha Gigi (s. 15. lokakuuta 1973 Arsi, Etiopia) on etiopialainen kestävyysjuoksija.
Gigi sijoittui Marrakechin maastojuoksun MM-kisoissa 1998 pitkällä matkalla kolmanneksikymmenenneksikuudenneksi. Samana vuonna hän juoksi Usterin puolimaratonin MM-kisoissa yhdeksänneksitoista ajalla 1.11.49. Vuonna 1999 hän oli Belfastin maastojuoksun MM-kisoissa pitkällä matkalla kolmaskymmenestoinen ja 2000 Vilamouran maastojuoksun MM-kisoissa kahdeskymmeneskahdeksas. Vuonna 2002 sijoittui Brysselin puolimaratonin MM-kisoissa seitsemänneksitoista ajalla 1.10.42. Myöhemmin samana vuonna hän juoksi Afrikan-mestaruuskilpailuissa neljänneksi 10 000 metrin juoksussa ajalla 32.25,74.
Gigi juoksi Lausannen maastojuoksun MM-kisoissa 2003 pitkällä matkalla kymmenenneksi. Samana vuonna Pariisin MM-kisoissa hän sijoittui maratonilla yhdeksänneksitoista ajalla 2.31.01. Helsingin MM-kisoissa 2005 hän oli maratonilla kuudestoista ajalla 2.30.38.
Ennätykset

5 000 metrin juoksu: 15.37,38 (1999)
10 000 metrin juoksu: 31.48,31 (2003)
10 kilometrin maantiejuoksu: 32.47 (2005)
15 kilometrin maantiejuoksu: 49.54 (2005)
20 kilometrin maantiejuoksu: 1.06.44 (2005)
Puolimaraton: 1.10.27 (2005)
25 kilometrin maantiejuoksu: 1.24.13 (2005)
30 kilometrin maantiejuoksu: 1.42.37 (2005)
Maraton: 2.26.05 (2004)
Aschenbach

Aschenbach voi tarkoittaa seuraavia:
Hans-Georg Aschenbach (s. 1951), itäsaksalainen mäkihyppääjä
Gustav von Aschenbach, Thomas Mannin novellin Kuolema Venetsiassa päähenkilö.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Aschanin talo

Aschanin talo viittaa seuraaviin:
Aschanin talo, lääninkivalteri Aschanin talo Heinolassa
Aschanin talo, uudisrakennus, Apteekin talo Helsingissä Pohjois-Esplanadin ja Unioninkadun kulmassa
Aschanin talo, Joensuun Popmuusikoiden talo, Rantakatu 9 (1852)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aschanin talo”, voi hakea sivunnimihaulla, laajalla sivunnimihaulla tai tekstihaulla.
Janne Ojala

| Janne Ojala> Henkilötiedot |
| --- | --- |
Ammatti:  muusikko
Muusikko
Taiteilijanimi:  Suntio, Ditch B
Aktiivisena:  1989–
Tyylilajit:  black metal, goottimetalli
Soittimet:  rummut
Yhtyeet:  Gloomy Grim (1998–) Twilight Ophera (2002–) Silentium (1999–2004)(2015-)
Aiheesta muualla
Kotisivut
  [ Muokkaa Wikidatassa ] [ ohje ]  
Janne Ojala on suomalainen muusikko, joka tunnetaan parhaiten metalliyhtyeiden Gloomy Grimin ja Twilight Opheran rumpalina. Vuosina 1999–2004 hän soitti myös goottimetallin yhtyeessä Silentiumissa.
Kalusto

Pearl-rummut
Bosphorus-symbaalit
ACD Unlimited pedaalit
Balbex -rumpukapulat
Pearlin stand/räkki
Aiheesta muualla

Janne Ojala Myspacessa (englanniksi)
Janne Ojala metal-archives.com-sivustolla
Aschehoug

Aschehougin pääkonttori Sehesteds plassilla Oslossa.
H. Aschehoug & Co. (W. Nygaard) AS on norjalainen kustannusyhtiö, jonka perustivat vuonna 1872 Hieronymus ja Halvar Aschehoug alun perin kirjojen vähittäiskauppa­liikkeeksi. Yritys ryhtyi myös kustannus­liikkeeksi sen jälkeen, kun William M. Nygaard tuli sen johtajaksi vuonna 1888. Vuonna 1900 kustannus- ja kirja­kauppa­toiminta erotettiin toisistaan. Vuonna 1935 yritys muutettiin osakeyhtiöksi. Ascehoug on yksi Norjan suurimmista kustannus­liikkeistä ja julkaisee norjalaista ja ulkomaalaista kauno­kirjallisuutta, tieto­kirjoja, oppi­kirjoja, lasten- ja nuorten­kirjoja. Konsernin liikevaihto vuonna 2008 oli 664,5 miljoonaa Norjan kruunua. Jos mukaan lasketaan myös Ascehougin osuus De norkse Bokklubbenesta ja Norli Gruppenista, kokonais­liike­vaihto oli 1528 miljoonaa kruunua.
Janne Hokkanen

Janne Matti Samuli Hokkanen (s. 13. huhtikuuta 1983 Tampere) on suomalainen kuvataiteilija, joka toteuttaa veistotaidetta, maalaustaidetta, videoinstallaatioita, valokuvausta ja julkista taidetta. Hän on pitänyt sekä yksityis- että yhteisnäyttelyitä Suomessa.
Kylttiperformanssi Tampereen päivänä keskustassa, 2017.
Hokkanen suoritti kuvataiteilijan ylemmän AMK-tutkinnon Kankaanpään taidekoulusta vuonna 2017. Hän asuu ja työskentelee Tampereella. Vuosina 2016 ja 2017 Hokkanen on toteuttanut Tampereen keskustaan julkisen taiteen näyttelyt #Kylttitempaus ja #iImoitustempaus.
Kesäksi 2018 avautui näyttely Korkeasaaren eläintarhaan ja Mustikkamaalle. Näyttelyn julkinen osuus oli nähtävissä kahdella reitillä Mustikkamaalla. Korkeasaaren eläintarhan osuus näyttelyä on esillä Korkeasaaren sillalta lähtiessä kohti Kissalaaksoa.
Lahden Pikku-Vesijärven puistossa oli vuonna 2021 esillä Hokkasen neljäs julkinen taidenäyttely nimeltään Ihmisluonto. Näyttely on osa Lahden Euroopan ympäristöpääkaupunki 2021 ohjelmaa.
Julkisia teoksia

Mennääs sitten, 2016, Urkin piilopirtti Pinsiö
Kerros numerot, 2012, Tampereen yliopisto Virta-rakennus, Tampere
Taivas rajana, 2011, Saaristen koulu, Hämeenlinna
Kirjallisuutta

Janne Hokkanen: "ÄLÄ LUE TÄTÄ OPINNÄYTETYÖTÄ: Osallistavaa julkista taidetta". Opinnäytetyö käsittelee #Kylttitempaus näyttelyn järjestämistä Hämeenpuistoon, Tampereelle vuonna 2016. Satakunnan ammattikorkeakoulu 2017.
Aiheesta muualla

Janne Hokkasen verkkosivut
Asterixin poika

Asterixin poika (ransk. Le Fils d'Astérix) on Asterix seikkailee -sarjan 27. osa, joka julkaistiin vuonna 1984.
Juoni

Asterixin ovelle ilmestyy hylätty lapsi. Asterix ja Obelix ryhtyvät huolehtimaan lapsesta koettaen samalla selvittää, mistä tämä on tullut. Selviää, että lapsi on Caesarin ja Kleopatran poika Ptolemaios XV. Caesarin ottopoika Brutus oli useaan otteeseen yrittänyt raivata tämän tieltään päästäkseen Caesarin ainoaksi perijäksi, joten Kleopatra toi lapsen turvaan voittamattomien gallialaisten kylään. Brutus aikoo saada lapsen ja tuhota koko kylän.
Aymen Rhifi

| Henkilötiedot |
| --- | --- | --- |
Syntymäaika: 3. elokuuta 1984 (ikä 40)
Syntymäpaikka: Tunisia
Pelipaikka: Hyökkääjä
Pituus: 186 senttimetriä
Seura
Seura: AS Kasserine
Seurat
| Vuodet | Seura | O (M) |
| 2005–2007 2008–2009 2009 2009– |  AS Marsa  Club Africain  Olympic Azzaweya  AS Kasserine | 58 (13) 3 (1) ? (4) 7 (0) |
 Seurajoukkueuran tilastot kattavat vain kansalliset sarjat, päivitetty 28. marraskuuta 2009.
Aymen Rhifi (s. 3. elokuuta 1984) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa AS Kasserinea.
Ura

Rhifi aloitti uransa AS Marsassa kaudella 2005–2006, jolloin hän onnistui maalinteossa neljästi. Seuraava kausi meni odotettua heikommin maalien suhteen, kun Rhifi teki vain kaksi maalia kauden aikana. Hän oli kuitenkin voittamassa AS Marsalle Tunisian liigacupia vuonna 2007. Kaudella 2007–2008 Rhifi nousi esille onnistuttuaan tekemään 7 maalia AS Marsalle. Club Africain kiinnostui hyökkääjästä ja hankki hänet riveihinsä kesken kauden tammikuussa 2008. Rhifi teki kauden lopulla uudessa seurassa yhden maalin ja sijoittui Tunisian pääsarjan maalitilastossa jaetulle toiselle sijalle 8 maalilla. Kausi 2008–2009 ei mennyt odotusten mukaisesti Rhifin jäätyä maaleitta ja hän siirtyi vuonna 2009 Libyaan Olympic Azzaweyan riveihin. Rhifi kuitenkin palasi kesken kauden Tunisiaan AS Kasserineen.
Saavutukset

Tunisian-mestaruus: 2008
Tunisian liigacup: 2007
Aschehoug (suku)

Aschehoug on norjalainen suku.
Suvun ensimmäinen tunnettu kanta-isä on Jacob Nielsen Smebøl, jonka pojanpoika Halvor Baltzersen (1726-1792), nimismies Aasissa, naimisiin mennessä sai omistukseen Askehaugin kartanon Nordbyssä. Heidän poikansa, pappi Rakkestadissa, Thorkild Halvorsen Aschehoug (1756-1838), otti nimensä kartanosta.
Atomi (täsmennyssivu)

Atomi voi tarkoittaa seuraavia asioita:
atomi, hiukkanen
Atomi, Steve Aylettin tieteisromaani
Atomi, DC Comicsin sarjakuvahahmo
atomi, lappeenrantalainen lihapiirakka
Asteroid Redirect Mission

Asteroid Redirect Mission (ARM), myös Asteroid Retrieval and Utilization (ARU) -projekti tai Asteroid Initiative on NASA:n peruutettu avaruushanke, jossa oli tarkoitus hakea pala asteroidia Kuuta kiertävälle radalle. Useita vuosia kestävän tehtävän oli tarkoitus alkaa vuonna 2020. Tätä lohkaretta olisi käyty sitten miehitetyllä lennolla tutkimassa. Hankkeessa oli tarkoitus myös kehittää Mars-lennolle tarvittavaa tekniikkaa. Kohde­asteroidi oli tarkoitus valita 2019.
Robotti ottaa kiinni noin 6 metriä halkaisijaltaan olevasta kivestä kiinni kuljetusta varten.
Robotilla on tarttumaraajat, joiden kiinnittyminen varmistetaan poraamalla reiät lohkareeseen.
Lohkareen kuljetuslaite nostaa sen pois asteroidin pinnalta.
"Vaihtoehdolla A" lohkare paketoidaan halkaisijaltaan noin 8 metrin pussiin hinausta varten.
Astronautti ottaa näytteitä asteroidilta noudetusta lohkareesta.
Hanke peruttiin, koska presidentti Trumpin budjettileikkaukset vuonna 2017 veivät siltä rahoituksen ja Nasa joutui lopettamaan joitakin aiemmin suunniteltuja projekteja.
Aiheesta muualla

Lightfoot, Robert M.: Asteroid Redirect Mission Overview NASA. Viitattu 30.8.2018.
Mahoney, Erin & Dunbar, Brian: Asteroid Redirect Mission (portaali aiheesta) NASA.  10.4.2018. Arkistoitu 30.4.2013. Viitattu 30.8.2018.
Strickland, Ashley: International Asteroid Day: Are we ready if an asteroid strikes Earth? CNN.  29.6.2018. Viitattu 30.8.2018.
Jaedon Descheneau

| Jaedon Descheneau |
| --- | --- |

Henkilötiedot
Syntynyt: 22. helmikuuta 1995 (ikä 29) Leduc, AB, Kanada
Kansalaisuus:   Kanada
Jääkiekkoilija
Lempinimi:  Dösönöö
Pelipaikka:  oikea laitahyökkääjä
Maila:  oikea
Pituus:  175 cm
Paino:  85 kg
Seura
Seura:  Eisbären Berlin
Sarja:  DEL
Pelinumero:  39
Pelaajaura
Pääsarjaura:  2018–
Aik. seurat:  Bakersfield Condors (AHL) Norfolk Admirals (ECHL) HC Thurgau (SL) HC Davos (NL) Düsseldorfer EG (DEL) Brynäs IF (SHL) Malmö Redhawks (SHL) TPS (SML) SaiPa (SML)
NHL-varaus:  124. varaus, 2014 St. Louis Blues
Jaedon Descheneau (s. 22. helmikuuta 1995 Leduc, Alberta, Kanada) on kanadalainen jääkiekkoilija, joka pelaa Saksan DEL-liigan Eisbären Berlinissä. Hän on pelipaikaltaan oikea laitahyökkääjä. Descheneau laukoo oikealta.
Ura > Seuraura > Junioriura

Descheneau on saanut kiekko-oppinsa kotikaupungissaan Albertan Leducissa. Kaudella 2009–2010 hän voitti Leduc Oil Kingsin paidassa tehoilla 31+46=77 koko U15 AAA-ikäluokan AMBHL-juniorisarjan syöttöpörssin ja Descheneau jakoi pistepörssin toisen sijan Sherwood Park Flyersin Greg Chasen kanssa edellään vain Fort Saskatchewan Rangersin Tyson Baillie. Kootenay Ice varasi hänet 62. pelaajana WHL:n varaustilaisuudessa 2010. Kaudella 2010–2011 Descheneau oli AMHL-juniorisarjassa tehoilla 15+20=35 Oil Kingsin U18 AAA-joukkueen paras pistemies ja syöttäjä tehoilla 15+20=35. Pudotuspeleissä hän voitti tehoilla 7+10=17 koko sarjan paras syöttäjä ja Descheneau jakoi pistepörssin voiton Sherwood Park Kingsin Riley Kieserin kanssa. Hän edusti kauden aikana myös Albertan joukkuetta Kanadan talvikisoissa, jotka päättyivät pronssiin.
Kaudeksi 2011–2012 Descheneau siirtyi hänet varanneen Kootenay Icen WHL-joukkueeseen. Hän pelasi tulokaskaudellaan 54 runkosarjaottelua tehopistein 3+11=14 ja neljä playoff-ottelua ilman tehopisteitä. Kaudella 2012–2013 Descheneau yli viisinkertaisti tulokaskautensa runkosarjan pistesaldon ja hän teki 69 ottelussa tehot 30+48=78. Hän oli Icen toiseksi paras pistemies Sam Reinhartin jälkeen. Kaudella 2013–2014 Descheneau teki WHL:n yhden kauden piste-ennätyksensä tehoilla 44+54=98, joilla hän oli joukkueen paras maalintekijä ja toiseksi paras pistemies Sam Reinhartin jälkeen. Descheneau jakoi koko liigan pistepörssin kuudennen sijan Moose Jaw Warriorsia ja Prince George Cougarsia edustaneen Todd Fiddlerin kanssa. Hän jakoi myös Icen sisäisen tehotilaston voiton Rinat Valijevin kanssa lukemalla +27. Pudotuspeleissä Descheneau oli joukkueen paras maalintekijä kymmenellä osumallaan. Kuudennessa neljännesvälieräottelussa 29. maaliskuuta 2014 Calgary Hitmenia vastaan hän teki kypärätempun, kun Ice voitti ottelun lukemin 5–3. Desheneaun ylivoimalla syntynyt toinen maali jäi joukkueen voittomaaliksi ja kolmannen osumansa hän viimeisteli vastustajan tyhjään maaliin. Ice eteni puolivälieriin otteluvoitoin 4–2. Desheneau valittiin kauden päätteeksi WHL:n itäisen konferenssin toiseen tähdistökentälliseen.
St. Louis Blues varasi Descheneaun viidennellä kierroksella 124. pelaajana NHL:n varaustilaisuudessa 2014. Kaudella 2014–2015 hän oli tehoilla 34+47=81 Kootenay Icen WHL-joukkueen toiseksi paras pistemies Luke Philpin jälkeen. Myös kauden 2015–2016 Descheneau aloitti siellä yli-ikäisenä, kunnes jo kauden toisessa ottelussa hän loukkasi olkapäänsä törmättyeen epäonnisesti vastustajan kanssa. Descheneaun kausi päättyi tähän.
Ura > Seuraura > Ammattilaisura

Descheneau ei tehnyt missään vaiheessa NHL-tulokassopimusta hänet varanneen St. Louis Bluesin kanssa. Heinäkuussa 2016 hän teki vuoden mittaisen AHL-sopimuksen Bakersfield Condorsin kanssa. Descheneau osallistui samana syksynä myös joukkueen emoseura Edmonton Oilersin NHL-harjoitusleirille. Hänen AHL:n tulokaskautensa 2016–2017 toi 38 runkosarjaottelussa tehot 6+9=15. Descheneau pelasi ison osan kaudestaan myös ECHL-joukkue Norfolk Admiralsin vahvuudessa tehden 26 runkosarjaottelussa tehot 9+10=19.
Kaudeksi 2017–2018 Descheneau siirtyi vuoden mittaisella sopimuksella Sveitsin toiseksi korkeimmalla sarjatasolla Swiss Leaguessa pelaavan HC Thurgaun joukkueeseen. Hän oli joukkueen paras pistemies ja syöttäjä tehoilla 18+32=50, joilla Descheneau sijoittui koko liigan pistepörssissä kuudenneksi. Pudotuspeleissä hän oli Thurgaun paras pistemies tehoilla 4+5=9. Maaliskuussa 2018 seura lainasi Descheneaun loppukauden kattavalla sopimuksella sarjatasoa ylemmäs National Leaguen HC Davosiin kesken liigan puolivälieräsarjan. Hän ehti pelata siellä lopulta vain Davosin kauden viimeiseksi jääneen kuudennen ottelun, kun joukkue hävisi ottelusarjan EHC Bielille voitoin 4–2.
Descheneau siirtyi kaudeksi 2018–2019 vuoden mittaisella sopimuksella Saksan DEL-liigan Düsseldorfer EG:hen. Hän oli joukkueen paras syöttäjä ja toiseksi paras pistemies Philip Gogullan jälkeen tehoilla 19+32=51, joilla Descheneau sijoittui koko liigan pistepörssissä yhdeksänneksi. Pudotuspeleissä hän teki seitsemässä puolivälieräottelussa tehot 5+8=13, joilla Descheneau oli Düsseldorfin paras pistemies, maalintekijä ja syöttäjä. Hän voitti myös joukkueen sisäisen tehotilaston lukemalla +7.
Kaudeksi 2019–2020 Descheneau siirtyi kaksivuotisella sopimuksella Ruotsin SHL-liigan Brynäs IF:ään. Kaudella 2020–2021 hän voitti joukkueen sisäisen piste- ja syöttöpörssin tehoilla 10+22=32. Kauden 2021–2022 kynnyksellä Descheneau siirtyi jatkamaan SHL-uraansa kaksivuotisella sopimuksella Malmö Redhawksin riveihin. Hän teki alkukaudella kymmenessä pelaamassaan ottelussaan kuitenkin vain tehot 1+1=2. Descheneau ei pelannut joukkueessa enää lokakuun 2021 lopun jälkeen. Lopulta joulukuussa hänen sopimuksensa seuran kanssa purettiin. Samana päivänä Descheneaun vahvistettiin siirtyvän loppukauden kattavalla sopimuksella SM-liigajoukkue Turun Palloseuraan. Hänen tehonsa jäivät kuitenkin odotettua vähäisimmäksi ja pudotuspeleissä Descheneau mahtui lopulta vain kerran kokoonpanoon. Hän voitti kauden päätteeksi SM-hopeaa.
Descheneau siirtyi kaudeksi 2022–2023 jatkamaan SM-liigapelejään vuoden mittaisella sopimuksella Saimaan Palloon. Hänen kautensa jäi loukkaantumisten vuoksi kuitenkin vain 16 ottelun mittaiseksi ja se päättyi jo joulukuussa 2022. Marraskuussa 2023 Descheneau siirtyi neljän viikon mittaisella tryout-sopimuksella DEL-joukkue Eisbären Berliniin oltuaan ilman sopimusta alkukauden 2023–2024. Hän ehti ainoastaan harjoitella viikon joukkueen kanssa, kunnes joulukuussa Eisbären teki Descheneaun kanssa loppukauden kattavan jatkosopimuksen.
Ura > Maajoukkueura

Descheneau edusti Canada Pacificin joukkuetta World U-17 Hockey Challengessa vuonna 2012.